### 18.    Beslutning af vilkår for gravetilladelser i Kalundborg Kommune

**Åbent**

Sagsnr.: 326-2018-19342       J.nr.: 05.12.00           Dokumentnr.:
326-2018-294184

**Sagstype**

Beslutning.

**Resume og sagens baggrund**

Alle, der ønsker at grave i offentlige veje og private
fællesveje i byer og bymæssigt bebyggede områder, skal have vejmyndighedens
tilladelse hertil. Tidligere blev gravetilladelserne givet på baggrund af
kommunens regulativ for opgravningsarbejder fra april 2011. Regulativet er ikke
efterfølgende blevet ajourført efter den nyeste lovgivning. Der er derfor behov
for at erstatte dette regulativ med "Vilkår for gravetilladelser".

**Indstillinger**

Chefen for Vej, Ejendom og Affald indstiller, at de
tilrettede gravevilkår vedtages.

**Behandling**

Teknik- og Miljøudvalget.

**Sagsfremstilling**

Alle, der ønsker at grave i offentlige veje og private
fællesveje i byer og bymæssigt bebyggede områder, skal have vejmyndighedens
tilladelse hertil.

Tilladelse opnås gennem digital ansøgning. For at få
vejmyndighedens tilladelse skal ansøgeren være bekendt med vilkårene for at få
tilladelse til at grave i et vejareal.

Vilkårene for at få gravetilladelse er baseret på
lovgivning. Gravetilladelser på offentlig vej og på private fællesveje i byer
og bymæssigt bebyggede områder er omfattet af følgende bestemmelser:

·
Lov om offentlige veje §§ 73-79 og § 83

·
Lov om forurenet jord § 50

Tidligere var kommunes krav til den, der ønskede at grave i
et vejareal, beskrevet i et regulativ for opgravningsarbejder fra april 2011.
Dette regulativ er imidlertid ikke længere aktuelt, fordi lovgrundlaget, der
refereres til i regulativet, ikke er ajourførte og dermed ikke længere
gældende. Derfor foreslås det, at regulativet fra 2011 erstattes af "Vilkår
for gravetilladelser".

Vilkårene sendes ud sammen med gravetilladelsen, så ansøger
i hvert enkelt tilfælde gøres bekendt med vilkårene.

I vilkårene stilles der blandt andet krav til:

·
at alle aktører kan begå sig sikkert på og ved et vejareal, og at
alle skal kunne dokumentere dette

·
at der søges oplysninger i LER (Ledningsejerregistret) med
henblik på at benytte samgravning, hvor dette er muligt

·
at alt afmærkningsudstyr, der benyttes på vejene, skal være
tydeligt mærket med navn og adresse på den aktør, som graver i vejarealet

·
at retableringen udføres efter fastlagte principper

·
at retableringsarbejder i gågaden i Kalundborg følger krav om
materialevalg

Der føres i dag ikke fast tilsyn med gravearbejder i
Kalundborg Kommune. Trods de specifikke vilkår til gravearbejder pågår der en
del tid med behandling af klager over utilstrækkelig udført retablering.

Vilkårene for tilladelse til at grave i et vejareal er
tilpasset efter vilkårene i de omkringliggende kommuner og Kenny Jessen. Det
er vigtigt, at ansøgere erfarer, at vilkårene er ens i relation til at opnå
tilladelse uanset hvilken vejmyndighed, der ansøges hos.

Vilkår for gravetilladelser er vist i Bilag 1.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Vilkår for gravetilladelser | 326-2018-299385 |